CELEX: C2006/108/47
Language: da
Date: 2006-05-06 00:00:00
Title: Sag T-82/06: Sag anlagt den  14. marts 2006  — Apple Computer International mod Kommissionen

6.5.2006   
            
            
               DA
            
            
               Den Europæiske Unions Tidende
            
            
               C 108/26
            
         Sag anlagt den 14. marts 2006 — Apple Computer International mod Kommissionen
   (Sag T-82/06)
   (2006/C 108/47)
   Processprog: engelsk
   Parter
   
      Sagsøger: Apple Computer International (Cork, Irland) (ved Solicitor G. Breen, P. Screenan, SC, og B. Quigley, BL)
   
      Sagsøgt: Kommissionen for de Europæiske Fællesskaber
   Sagsøgerens påstande
   
               —
            
            
               Det fastslås, at tariferingen i nr. 2 i bilaget til Kommissionens forordning (EF) nr. 2171/2005 faktisk udgør en beslutning, som, skønt den er udformet i form af en forordning, berører sagsøgeren umiddelbart og individuelt.
            
         
               —
            
            
               Kommissionens forordning (EF) nr. 2171/2005 om tarifering af visse varer i den kombinerede nomenklatur (EUT L 346, s. 7) annulleres, for så vidt som den tariferer den farvemonitor af typen med flydende krystalanordninger, der er beskrevet i nr. 2 i skemaet i bilaget til forordningen, i KN-kode 8528 21 90.
            
         
               —
            
            
               Det fastslås, at skærme, der opfylder de tekniske specifikationer, der er indeholdt i nr. 2 i bilaget til den anfægtede forordning, korrekt tariferes i position 8471 i den kombinerede nomenklatur
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Den anfægtede forordning tariferer fire monitorer af typen med flydende krystalanordninger (Liquid Crystal Displays, LCD's) i to forskellige KN-koder i den kombinerede nomenklatur. Sagsøgeren bemærker, at selv om den anordning, der er henvist til i nr. 2 i bilaget til den anfægtede forordning (anordningen), ikke er identificeret som sagsøgerens produkt, identificerer de tekniske egenskaber og beskrivelser, der er indeholdt deri, på afgørende vis denne vare som værende Apple 20 tommer LCD.
   Sagsøgeren gør gældende, at Kommissionen ved at tarifere sagsøgerens 20 tommer LCD i position 8528 har tilsidesat Rådets forordning (EØF) nr. 2658/87 om told- og statistiknomenklaturen og den fælles toldtarif (1) og helt åbenbart har fejlfortolket fællesskabsbestemmelserne om toldtarifering.
   Sagsøgeren gør gældende, at anordningen i henhold til position 8471, som fortolket i bestemmelse 5 til kapitel 84 i den kombinerede nomenklatur, opfylder kriteriet for tarifering som en »enhed« af en automatisk databehandlingsmaskine, udelukkende eller hovedsagelig anvendes i forbindelse med en automatisk databehandlingsmaskine og desuden ikke kan udføre en selvstændig funktion, bortset fra databehandling. Efter sagsøgerens opfattelse udgør tariferingen i position 8528 derfor en åbenbar fejlfortolkning af fællesskabsbestemmelserne om toldtarifering.
   Sagsøgeren gør endelig gældende, at den anfægtede tarifering er i direkte strid med EF-Domstolens dom af 19. maj 1994, sag C-11/93, Siemens Nixdorf mod Hauptzollamt Augsburg, Sml. I, s. 1945.
   
      (1)  EFT L 256, s. 1.